标题：吕祖说三世因果经
吕祖说三世因果经
吕祖说三世因果经赞
莫大神通.全在忠孝.利己利人.千秋大道.自古至今.因缘非渺.信笔描成.当前写照.
又
一剑横秋.清风两袖.道在函三.丹成转九.苍梧北海.白云帝乡.甘河一滴.源远流长.
孚佑帝君三世因果序
圣贤君子.善人学士.得以传於后世者.殷殷至意.愆尤必晰.恶念悉化.遂亹亹然进於无垢之域.臣自唐朝隐居终南山六年.递相洗涤.神自邈然.介介不苟.愿以乱转为治.得於斯世共登於仁寿厚望已矣.敢留贤达之名.以致庸夫俗子.贻诮于来兹.第诸生求序三世因果说.遂为说曰.天之生人也.因材而笃.非栽者培而倾者覆也.盖由人之自取耳.恶由自召善由自积.人人各勉於自新.勿得怠惰自安.有勉之者.吾将收於门下.安之者.吾将摈斥於墙外.人何得私心恶念.鸩然自废.久久自获吉庆.彼成仙、成佛、成圣、成贤无非自片念中化来.从方寸内养出.恶人宜改.善士宜励.得修仙者在此善.得成佛者在此善.得学圣者在此善.得希贤者在此善.得欲修来世者亦在此善.善.善.善.不得自玩.恶.恶.恶.焉能苟安.有志者勉之勉之.是为序.
壬寅年书於记记坛.逐日阅览者吾定护佑于阴府.望众人如此其切如此其殷也夫.
回道人题
原序
从来天之生物也.每因材而笃.栽者培.倾者覆.天非有私意於其间.亦任人之自为荣枯耳.故修德则日进於高明.作慝则日流于污下.甚至偃蹇终身.呼天号泣而莫知其由者.曷可胜道.哉.昔只园氏悯念众生沉迷.作因果经以教世.盖欲人人回头.咸登彼岸.种此善因.皆成正果.即吾儒所谓贤达者流也.乃世人不察.自甘堕落.深投苦海.迨至仰首望救.呼吁无门.不亦晚乎.又或目为老生常谈.谓世间岂有因果之事.吁彼亦曾将世间人如某某因何富贵.某某者因何贫贱.某某者因何受福.某某者因何受苦.一一推论而比絜欤.昔人云.诸恶莫作.众善奉行.三岁孩儿都晓得.八十老人行不得.此因果之说.所为急宜讲也.子适降游锦里.闻诸生互相抵砺.常以功过格自考.此真修身之要.进德之基.亦造福立命之原也.一日诸生咸以纯阳因果说一册.来坛请序於子披览之余觉言可为经.语皆足法.说世间事.悉透彻无遗.既浅显堪听.复精确不磨.每说一因.觉老妪可解.稚子皆知真.不啻暮鼓晨钟.发人深省也已此书一出.将见人人种此善因.人人获此善果.人人戒此恶因.人人远此恶果也.子能不厚望之.哉为谕诸生.急宜付梓以醒斯世.其为功也溥矣.
九天开化七曲文昌梓潼帝君桂香阁左班掌案书仙红那居士序.
时
清 嘉庆己卯岁四月八日鸾书
孚佑帝君纯阳祖师三世因果说
诗曰
世间难得是人身   位列三才具五行   为圣为贤须在己
成仙成佛总由人   存心不可欺天地   举念还当畏鬼神
急急修来毋自怠   轮回六道叹沉沦
话说东海有一岛曰蓬莱.其中琼楼玉阙瑶草琪花.迥非人间所有.乃神仙所居之地.内有一神仙.乃
太微仙君纯阳祖师.姓吕名岩字洞宾.道号纯阳.本唐时礼部侍郎吕渭相国之孙.咸通中举孝廉.尝应进士游长安.值黄巢乱.隐居终南山.后遇钟离祖师授以度世法.丹成跨鹤上升.引见玉帝.
敕封玉清内相金阙选仙.孚佑帝君妙道天尊.为诸仙首领.委行飞鸾显化人间.救度众生.指示群迷.凡夙世积有善根者.俱准收录门下.一日众弟子等虔设法筵.礼请祖师降坛.叩问前后今世一切因果.
祖师谕曰:玄天上帝金科玉律有云.欲知前世因果今生受者之身.欲知后世因果今生作者之心.四语已尽又佛说.一切福田不离方寸可见转移.造化只在人之一心耳.成仙成佛是此心.为圣为贤是此心.披毛戴角亦是此心.世间愚夫愚妇.不识前世因果.迷却本性.以致堕入劫中.深为可悯.吾兹大发慈悲.广为演说.词虽俚浅.义取通晓.亦以点破凡尘.使知自儆云尔.於是说曰:
今人不知前世因   听我宣说因果文   若是前生修积好
今生受享诚非轻   若是今生修积好   依然受享到来生
惟愿大众齐听得   洗涤凡根见圣心
尔时
祖师告众曰:今人高官显爵.位列朝廷.上耀祖宗.下荣妻子.愚人皆以为命运所致.正不知其前世能尊孝道.故今世受享若是.盖修积之途虽广.终当以孝为先也.於是说曰:
高官显爵为何因   只为前生有孝心   事事只求亲喜悦
婉容和气对双亲   佳肴美味都供养   好衣华服奉亲身
早晚二时常问候   凡事禀命然后行   亲若有病在床榻
侍奉汤药每殷勤   亲若恼怒来责备   低头顺受不高声
亲若有意施功德   欢喜赞助积来因   亲若与人要争讼
苦口劝解莫去行   亲若有事多忧闷   婉言安慰莫焦心
亲於兄弟有偏爱   让财让产不忍争   亲於族党欲周给
银钱不吝半毫分   亲若有时拖了债   代还补欠甚分明
亲若行事多乖僻   从容感化劝回心   事事顺亲真个孝
故尔今生作贵人   若是今生仍尽孝   来生依旧享恩荣
尔时
众弟子等进曰:凡前世不孝者.来世受报何如?
祖师告曰:前世不孝.即有儿孙忤逆之报.原不俟诸来世也.然究之转生来世.亦仍受忤逆之报.莫能脱逃.此等前因.愚人皆未深知.於是说曰:
儿孙忤逆为何因   只为前生少孝心   父母教训都不听
恶声历色对双亲   美味买来私自食   好衣付与妻子身
亲老不顾出门去   银钱不寄半毫分   若是双亲来责怒
敢将言语触亲心   有等家贫身懒惰   冻饿父母好伤情
有等供养轮流转   多了一日便生嗔   有等弟兄不和顺
吵得父母不安宁   有等听信妻妾语   违背父母乱胡行
有等外面假承顺   其实视亲若路人   有等亲病都不问
推言老病久呻吟   亲死丧葬都草率   何曾哀慕发真心
前生不孝皆现报   今生仍受忤逆因   儿孙不孝非无故
总为忘了养育恩   你若今生能尽孝   自有儿孙孝你身
尔时
众弟子等进曰:世人身享豪富.其前生果修何因.始能至此?
祖师告曰:欲得大富当勤施济.盖种麻得麻.种豆得豆.此是定理.
今人身享豪富乃前世从施济中来也.於是说曰:
身享富豪为何因   只为前生肯济人   或将钱米施贫户
或将被袄救穷亲   或遇婚嫁频帮助   或遇丧葬每留心
或施棺椁行好事   或施冢地与贫人   或施茶饭免饥渴
或施方药救呻吟   或造桥梁济人过   或修要路与人行
或施田亩兴义学   或修庙宇妥神灵   或编善书来劝世
或平斗斛赈乡邻   或造河船济人渡   或於夜路点天灯
或立石碑指迷路   或将雨伞借与人   时时行的是方便
种种修的是善因   前生施了多和少   故尔今生报在身
库有金银仓有粟   一生享富过光阴
尔时
众弟子等问曰:世人有为善不昌者,此是何因?
祖师告曰:为善不昌,乃是前生恶业太多必待恶业消尽,方得发达.但愚人迷失性真.不知前世所积恶业,所以今生来世,身受贫苦.无有已时也,於是说曰:
身受贫苦为何因   都是前生吝啬人   穷民哀告终不应
亲朋借贷不应承   造桥砌路与修庙   从来不肯破分文
只图做个自了汉   哪知积德种来因   有的银钱多刻剥
佃户田租利不轻   有的不念佣工苦   要他身上扣几分
有的家人抛五谷   残饭零米弃埃尘   有的盘债心险毒
利上加利过三分   有的斗秤用两样   买卖奸巧忒欺心
有的假神来赛会   聚众烧香敛钱文   有的作为心不善
惯将秽食喂穷人   有的平人一古冢   弃骸占地罪非轻
前生作孽天不赦   罚令今生受苦贫   若要来生好结果
须行方便种善因
尔时
众弟子等问曰:世人有累代科名,相延不绝者,此是何因果?
祖师告曰:此由前世不淫,故能登大魁.致显位荣宗祖福子孙.书香不绝如此.如或今世有人坚守贞操,不犯淫欲不惟现世获福亦且余庆及於来世矣.於是说曰:
累代科名为何因   只为前生不犯淫   人家有女虽妖艳
并无一念起淫心   年纪稍长视为姊   年纪稍幼当妹身
花颜玉貌非吾偶   恐他名节玷终身   一恐自己损阴骘
二恐惊动天上神   三恐报应来的快   不敢苟且犯邪淫
有时遇着谈闺阃   正言正色戒他人   有时遇着途中女             
掉头不敢看她身   有时遇着乾姊妹   不许来往说私情
有时遇着表姊妹   不许相见笑盈盈   有时遇着婶和嫂
不许同坐并同行   有时遇着甥女辈   端严守礼不交亲
有时遇着邪书画   即时搜检付火焚   有时遇着淫朋友
不许同窗共结盟   存心正直天知道   故尔今生显科名
大众今且齐听着   再表古时不淫人   唐时有个狄仁杰
生平正直性聪明   一夜有女来就枕   和衣不解到五更
后来及第为宰相   子孙显贵在朝廷   江西有个少年士
他的名字叫罗伦   夜深读书在楼上   有女来奔近他身
罗伦将她哄回去   后来状元第一名   余千有个陈医士
曾治一人家甚贫   夜间有妇来陪宿   聊报陈医活命恩
陈医只是说不可   连声不可到天明   后来一子赴乡试
名登虎榜第一名   累代儿孙都显贵   更留阴德到来生
今人若是将淫戒   生生世世享科名   
尔时
众弟子等进曰:凡人世间有犯淫者,来世当受何报?
祖师告曰:音律云[奸人妻者,得子孙淫佚报.奸人室女者.得绝嗣报.死后永入无间地狱,受诸苦恼,无有出期也].於是说曰:
妻子淫乱为何因   只为前生每好淫   身后绝嗣为何因
亦为生前犯了淫   有等调戏良家女   坏人名节误终身
有等设计来哄宿   奸人妇女罪非轻   有等路途看妇女
朝思暮想起淫心   有等藏得春宫画   妇女见了不禁情
有等当场点邪戏   妇女看了照样行   有等爱唱妖艳曲
妇女听了动春心   有等污坏丫鬟女   逞势强奸太忍心
有等放荡无行止   鸡奸幼童罪不轻   此等恶业人不晓
怒触阴曹众鬼神   只待阳间恶贯满   阴司拿去问罪名
罚在地狱受诸苦   五百劫满方脱生   变骡变马披鞍走
罪业满后方为人   虽然复得人身转   为倡为优被人淫
奸了尼僧并寡妇   罚得地狱难超生   教他受苦八百劫
八百劫满方脱生   变猪变羊供宰杀   罪业满后乃为人
虽然复得人身转   为瞎为哑成废人   乱了姨母罪尤重
盗了姑婶罪非轻   罚在地狱受诸苦   刀山剑树好惊人
受尽一千五百劫   变鸡变犬失人形   再厉一千五百劫
罪业满后乃为人   虽然复得人身转   胎前产后丧残生
更有造作淫书卖   坏人心术罪尤深   若有翻刻图射利
阴府油锅不顺情   罚在地狱受诸苦   千磨万劫难超生
直待阳间书灭尽   变蛇变鼠受转轮   诸般苦恼俱受尽
方令鬼国去投生   卧雪餐风皮惨裂   岩居穴处兽同群
天上三光不得见   昏昏默默度无门   看此惨报我亦哭
世人何苦犯奸淫   我今大发慈悲念   特说因果度众生
众生若有未曾犯   刻刻提防要小心   若是有人曾犯过
即时改悔莫因循   速速勉行阴骘事   免得受苦到来生
尔时
众弟子等进曰:凡人有儿孙贤孝者,彼前世何修至此?
祖师告曰:儿孙贤孝,皆因前世有恩德及人故也.于是说曰:
儿孙贤孝为何因   只为前生肯济人   或是悯人遭水火
或是悯人犯官刑   或是悯人被盗贼   或是悯人染时瘟
或是悯人被债逼   或是悯人相斗争   或悯孤儿无倚靠
或悯孀妇守青灯   所见患难俱不一   心常恻恻动哀矜
富者出钱相帮助   贫者出力解纷纭   或是好言求劝释
或是设法济危倾   或是焚券完骨肉   或是仗义保命根
他人受过这恩德   所以来世就投生   也有读书勤奋志
登科及第显亲名   也有耕田苦效力   仓箱积久应丰盈
也有经商成大业   堆金积玉把家兴   一堂济济无限乐
兰桂齐芳世世荣   到得百年辞世后   送老归山展墓莹
前生待得他人好   今生故做你见孙   此事分明容易晓
何不早早修来因
尔时
众弟子等问曰:世有不孝儿孙,往往倾家荡产玷辱祖宗,贻累后人,此何因欤?
祖师告曰:此亦前世宿业,世人有莫知其所以然者.於是说曰:
儿孙荡产为何因   只为前生哄骗人   借他银钱就图赖
不肯还他半毫分   赊他货物就拖欠   短人本利实亏心
捡得银两不还给   害他自己把命倾   许人银两多负约
令他望得好伤情   使得假银将他骗   令他气死赴幽冥
谋他房屋设奸计   入了圈套不知音   占他田地兴词讼
结下冤业到如今   诱他嫖赌入迷阵   致使家业两离分
大斗小秤将他赚   出轻入重不公平   小事唆他去告状
於中取利丧良心   盘他利息年年重   准折田地把家倾
图他所有稍不遂   买盗扳脏实害人   万般恶业由你做
上苍报应不差分   前生你既将他骗   今生讨债不容情
背地大嫖兼大赌   田房白白送与人   讨完宿债身才死
又绝你家后代根   世人急须早看破   多积阴德莫亏心
尔时
众弟子等进曰:今人寿长,前世果修何因,乃克至此?
祖师告曰:欲得长寿先须戒杀.今人寿长,盖自前世不杀生来也.於是说曰:
今人长寿为何因   只为前世不杀生   鸡猪鹅鸭虽异类
尽知怕死与贪生   牛羊犬马虽畜物   临死悲哀不忍闻
鱼鳖虾蟹原非补   食之未必果肥人   不如饶他性命罢
何苦一定要杀生   世间尽有珍馐味   燕窝海菜不计名
纵然佳节要祭祀   频繁蕴藻亦芳馨   惟有仁人能爱物
随时买物放他生   更且往来路途上   低头举步每留心
一切虫蚁怕伤害   存心到处寓慈仁   坟前祭祀烧钱纸
常用瓦盆慢慢焚   前生积了这阴德   苍天默佑断非轻
祝他长寿身康健   赐他福禄及子孙   今人若肯遵吾说
来生依旧享遐龄
尔时
众弟子等进曰:今人寿短,岂尽由前世杀生之故欤.
祖师告曰:凡人奸盗诈伪,以及口头轻薄,皆能促寿,至于杀生,尤犯天怒,罚令寿短,不足以尽其辜也.於是说曰:
今人寿短为何因   只为前生好杀生   有等覆巢将物取
有等填穴把命坑   有等杀龟熬汁用   有等打蛇实忍心
有等网鱼恣口腹   有等烹鳝极非刑   有等割胎充美味
有等放火烧山林   有等宰牛施苦楚   有等屠犬以营生
种种恶业难尽说   种种恶报不差分   与你黄金千百两
可肯将皮割与人   我见地狱好冤者   森罗殿上诉分明
冥司大怒来判断   罚令短命在今生   更许冤魂相报复
来世为人杀他身   自古一命还一报   阴府何曾放过人
世间男女齐听着   急须戒杀莫伤生
尔时
众弟子等问曰:今人有疾病颠连终身困苦者,未知前世何因至此?
祖师告曰:平常疾病,或有可愈.若患至积年累月,困苦不堪着,皆因前世亵慢神明,宿谴所致也.於是说曰:
今生疾病为何因   只为前生不敬神   天地位前无香火
祖先堂上无炉薰   神明诞日不斋戒   有事祈禳敢吃荤
每逢朔望行烹宰   动辄清晨发怒声   每日贪眠不早起
种种邪念扰心神   北方乃是至尊位   对着遗溺罪非轻
家中还有司命主   晦日奏事上天庭   家人无知犯忌讳
嬉笑哭歌兼怒声   灶下灰火不洁净   何故烧香祀众神
夜间乱指飞星过   无端久视日月明   对北与人常恶骂
许愿无辜宰畜牲   任意呵风并骂雨   引神作证举誓盟
夜起袒胸皆露体   吃烟无火向神灯   醉酒癫狂入圣庙
偶观塑像起淫心   种种不敬神明怒   今生罚作受苦人
或令手足俱瘫软   或令疮毒烂周身   此等皆因前世积
故尔受谴在今生   我今一一来点破   世人改悔莫因循
尔时
众弟子等问曰:今人有生平无甚阴德,竟能诸事如意,长享康宁及福者,此人前世果修何因欤?
祖师於是说曰:
今人享福为何因   只为前生肯敬人   遇着年老常尊敬
礼貌周旋心最真   遇着平等惟让齿   不敢骄傲自称尊
遇着破衣亲与友   恭敬款待送出门   更且度量能宽大
生平容恕多少人   人有恶语来相犯   耐心忍受过光阴
让他怕他不与争   人所难忍独能忍   人所难平独能平
处事谦和惟忍让   从无一字入公门   天意怜他吃亏久
故令享福到今生   家门清吉多和顺   天上吉星每照临
上有父母身康健   下有儿孙读与耕   内庭每得贤妻助
外有宾朋互奉承   栽花种竹随所好   饮酒赋诗乐自存
观书玩月胸无事   走马乘船梦不惊   更且身体全无病
曰富曰寿曰康宁   此等皆因前世积   世人何不细思寻
尔时
众弟子等问曰:今人有无故折尽平生之福者,此何因欤?
祖师告曰:凡人所为苟有虚诬妄谬,皆能折福.惟是一念方起,一言初出,有将一生之福折尽者,不可不戒.
於是说曰:
今生折福为何因   只为前生恶念深   见他荣贵愿他贬
见他富有起妒心   见他丑陋将他笑   见他失误说他昏
见他才能将他抑   见他色美起私心   负他货财愿他死
见他作善阻他行   与人无故反追悔   施人有意望报恩
外貌虽慈心刻毒   口说虽是心不仁   交游诡诈欺朋友
礼仪苟简慢师尊   此微受辱偏怀忿   干求不遂咒恨生
自知有过偏不改   自知悖理却要行   贪念妒念偏急念
淫心盗心杀害心   种种恶意方才起   鬼神早已注分明
黑业簿中阴恶满   削尽禄寿与科名   只因前世心不善
故令折福在今生   世间一切由心造   可知防意如防城
尔时
众弟子等进曰:今人有一生聪明得享福慧者,其前世积何因欤?
祖师告曰:此由敬惜字纸之报也.若再积有他途功德以之,悟道成真不难矣.於是说曰:
聪明慧悟为何因   只为前生重斯文   圣贤言语都钦敬
仙佛经文宝若珍   一切字纸都爱惜   诸般典籍仔细存
毛房粉壁不书字   靴鞋礼面不留名   碗盏器物不镌号
板凳坐几不题名   钱风化后随收拾   路途字纸捡炉焚
遗灰不敢轻抛弃   收埋净土每留心   告状官词都不写
无名白贴不乱行   不肯与人写骗约   不肯代人写离婚
或修字库收遗纸   或编字笼送与人   以此得重斯文报
今生儒雅又聪明   上通天文下地理   前知古人后知今
若再积有他功德   何难悟道竟成真
尔时
众弟子等问曰:今人有愚痴蠢钝者,其前世又何因欤?
吕祖师告曰:是即轻慢斯文,亵秽字纸之报也.於是说曰:
愚痴蠢钝为何因   只为前生慢斯文   圣贤言语都毁谤
仙佛经忏敢相轻   残书裹物该何罪   废字糊窗不可闻
靴鞋礼面字不洗   毛房粉壁乱胡行   碗盏器物都镌号
板凳坐几皆书名   有时抹掉随抛弃   有时秽手乱翻经
点火吃烟宜减寿   搓条作捻罪难名   扇上题诗藏袜内
途中遗字委埃尘   枕头用书太慢亵   只嚼文稿欠聪明
前生如此不尊重   故尔今生不识文   要认一字认不得
要写一字写不能   任尔家业夸豪富   犹如瞽者黑夜行
此是不重斯文报   各人早早修来因   
尔时
众弟子等问曰:今人有瞎眼者,前世又何因欤?
祖师告曰:此较愚痴蠢钝之人,罪业尤重.盖前世别无他途功德.所以受报最惨也.於是说曰:
今生瞎眼为何因   只为前生获罪深   或是私作还魂纸
收买字纸再造成   或是将字抛入粪   污秽之罪实非轻
或是离婚写凭约   手印脚印惊天神   或遇行人来问路
东西乱指误前程   或为家贫无油点   乘机向晚盗天灯
或将瓦石堆路口   夜间跌坏众行人   或做人牙惯图利
好女套来配歹人   或是误荐一匪类   令人被害把家倾
或是暗夜行偷盗   妆扮奇形恐吓人   或是欺人眼盲瞎
故将粪虫与他吞   如此等罪真难恕   罚令眼瞎到今生
寄语世人须猛省   各自早早修来因  
尔时
众弟子等问曰:今人有口哑不能言者,是何因欤?
祖师告曰:世人口哑,即是前生口业太重也.於是说曰:
今人口哑为何因   只为前生乱说人   人有过失何关己
偏要背后诋毁人   人有宿怨宜和解   偏要两舌离间人
或是笑人骨相缺   或是造人一混名   或是口出尖酸语
或是恶语犯贫亲   或是喜问人长短   或是造谤毁平人
或是好谈淫赌趣   或是拆散人婚姻   或是戏谑诸前辈
或是冷语讥刺人   或是开口乱赌咒   或是说谎误他人
或是好扬闺丑事   或是平空诬陷人   前生口业无边重
今生受报自非轻   口里要说说不出   天罚为哑岂容情
世人言语须检点   各宜早早修来因
尔时众弟子又问曰:今人有平生无大过恶,竟至穷年潦倒,终身蹭蹬者,此前世何因欤?
祖师告曰:世人虽平生无大过恶,然由前世积孽太重,以故今世谋为不遂,所往辄穷也.於是说曰:
今人潦倒为何因   只为前生侮慢人   或是前生本秀士
矜夸自己会做文   或是前生本富户   恃财反笑读书贫
或是前生本乡宦   自矜名节不顾人   或是前生本医士
方脉指下不分明   或是前生本地理   龙穴砂水认不清
或是前生本宿学   改倩文字误学生   或是前生贪色欲
灯前月下肆行淫   或是前生滋口业   随风讪笑谑他人
或是前生多宠妾   压良为贱误终身   前生作业遭天谴
今生潦倒一无成   有意敬人人不答   有心开口众莫听
有志求名名不遂   有时谋利利不亨   终身蹭蹬非无故
都是前生所积因   若能悔悟行诸善   自能感格上苍心
尔时
众弟子等进曰:今人有无辜受刑,死於非命者,此前世何因欤?
祖师告曰:此即前世两家冤业,彼此转相报复故也.於是说曰:
今生被屈为何因   只为前生害过人   前生妄写离婚纸
今生被杖受官刑   前生告状将人陷   今生受法在公庭
前生刀笔将人杀   今生问罪受斩刑   前生造毒将人害
今生犯罪定非轻   前生昧己作千证   今生受罪在衙门
前生醉酒将人骂   今生受辱在刑厅   前生作吏将人吓
今生受屈死无名   前生动手将人打   今生无故受枉刑
前生当众斥人过   今生受侮被人轻   前生用药将胎下
今生儿女结冤深   前生索债逼人命   今生被盗攀同群
前生吓诈图财宝   今生祸从天上临   前生移尸把人害
今生闯见躲无门   冤冤相报无休息   两家结冤总难分
世人凡事须忍耐   莫结冤业到来生
尔时
众弟子等问曰:今人身为妇女,事事随人,此前世何因欤?
祖师告曰:凡人今为妇人,皆是前生所造恶业.故有今生受谴如是也.於是说曰:
身为妇女为何因   只为前生宿业深   不奉翁姑亏孝道
不礼爹娘寡孝行   不敬丈夫忘礼义   不和妯娌失天真
不爱前妻儿共女   不睦家门族与亲   无故烧香入寺庙
无故聚饮在闺门   无故污秽井与灶   无故剪裁罗与绫无故打鸡并骂犬   无故看戏与观灯   无故对人道长短
无故打骂奴婢们   无故唤人唱词曲   无故贪恣杀牲禽
无故私自施僧道   无故牌骰斗输赢   无故朝山假拜佛
无故滚水泼埃尘   一切字纸不知敬   一切虫蚁被伤生
狼藉五谷天不赦   杀害生命罪非轻   喜教子弟占便宜
唆使丈夫逆大伦   前生恶业如山重   故尔今又变妇人
嫁鸡嫁犬不由己   富贵贫贱总随人   终老闭在闺门内
那有知识与见闻   搬柴运水遭磨难   生男育女苦不停
各人在家积些德   伦常日用好修行   二老就是释家佛
亲夫就是弥陀尊   若能好好勤奉敬   来生依旧转男身
尔时众弟子等问曰:凡人在暮年无子者,未知前世何因?
祖师告曰:人至暮年无子,亦是前生恶业,苟能及时悔过迁善,尚可以挽回天心,若悠悠忽忽则无济矣.於是说曰:
暮年无子为何因   只为前生不认人   同姓宗族都不顾
忘了先祖一脉根   异姓亲朋都不问   忘了礼义罔为人
人有恩德不图报   忘了当初厚待恩   人有急难不知救
忘了恻隐一段情   只晓穿衣自吃饭   只知袖手紧闭门
前世寡情并寡义   谁肯投胎做后人   有等前生为父母
践踏儿女不聊生   冥司罚令身无后   祈求子嗣总不灵
有等前生为家长   虐使奴婢不堪闻   冥司罚令身无后
终身孤独靠何人   有等前生为债主   刻求重利不饶人
冥司罚令身无后   后代香烟谁奉承   有等前生惟好色
偷香窃玉犯邪淫   冥司罚令身无后   熊罴兆梦杳无因
有等前生多置妾   年老误他好青春   冥司罚令身无后
披麻戴孝望谁人   有等前生覆巢穴   伤坏虫鸟太不仁
冥司罚令身无后   坟前祭扫属何人   有等前生多隐恶
堕胎损子射飞禽   冥司罚令身无嗣   门祚衰微少后人
今世不晓前生业   三妻四妾枉劳神   纵有他人来承继
异性乱宗不是亲   死后灵魂无倚靠   凄凄切切苦飘零
先人血食都已斩   悔不生前积善因   今日特地来点破
速行阴骘感天庭
尔时
众弟子等问曰:历观世人有遭末劫者,此又何因欤?
祖师告曰:世道沦降,人心不古造恶愈多,受报愈烈,此不待来生始罹劫运.当其作业时,黑气上冲於天,盘结不散,以致酿成恶劫,此非天心不仁,实人之自取之也.於是说曰:
人遭末劫为何因   只为前生绝善根   不敬三宝徒造罪
不礼三光乱胡行   对北呵风并骂雨   失意怨天与尤人
不忠不孝兼不悌   无礼无义又无仁   杀生害命伤天理
殴尊骂长叛人伦   奸淫赌盗成风俗   暴虐贪残不可闻
乡党宗族时相毁   兄弟妯娌互纷争   能者恃财惟傲众
富者倚势复欺贫   巧言妄语助人过   损人利己罪尤深
暴殄天物真难恕   阴毒害人最可嗔   祖宗坟墓都不顾
儿女溺死惨难云   种种恶业如山积   黑气冲天结似云
日月薄蚀星辰变   阴阳乖戾祸成因   恶人既多酿成劫
魔鬼巡世起乱民   岁荒处处兵戈满   世乱年年盗贼兴
或是全家遭水火   或是骨肉碎刀兵   或是流离死道路
或是宛转受瘟刑   若要劫数从此免   须是人人发善心
一人有善一人免   一家有善一家亨   一方有善一方静
天下有善天下宁   为语世人须敬听   各自回头种善因
尔时
众弟子又问曰:天下人民甚多,善恶不一,必谓鬼神处处巡查,日日鉴察,则为鬼神不亦劳乎?
祖师告曰:善哉问也.凡人各有元神,著光於头顶之上.若人有一小善,则其光明.大善则其光益明.若人有一微恶则其光暗,大恶则其光遂灭.是以鬼神在虚空往来,视其光之明暗昏灭,即知其意念所起也.於是说曰:
世人听我说原因   祸福无门召自人   善恶之报无或爽
譬如有影自随形   三台北斗在头上   视人神光暗与明
善心一动光逾亮   恶念初起光遂昏   以此定人功与罪
丝毫报应不差分   天曹自有三官察   地府不离五岳巡
依人所犯轻与重   夺其纪算不容情   日月星辰天上照
又有三尸在人身   每到庚申人睡后   将人罪过奏分明
又有灶君司命主   每月晦日上天庭   家中老幼所为事
不敢隐瞒据实陈   神在暗中人不见   人有善恶神早闻
若是人心起一善   吉神感召自随行   若是人心起一恶
凶神鉴察紧随跟   不待事为都做出   登时簿籍记分明
善者直待功圆满   恶者必须罪满盈   那时祸福方才定
报应迟早各因人   为人只管行好事   莫问前程与后程
切莫甘心徒造业   轮回一到失人身   人身岂是容易得
万劫千生受苦辛   从此回心须向道   各自早早修来因
尔时
众弟子问曰:今人有身享富厚,每尚奢华.其人来世何如?
祖师告曰:凡人有福不可享尽,有才不可使尽,有势不可逞尽,总要惜福子孙,方得长久.若使徒事奢华,不肯分半济人,恐享用太尽,他日子孙必受贫贱.自己来生亦终堕落矣.於是说曰:
来生堕落为何因   只为奢华浪使银   稍有余财便妄费
分毫不肯济贫民   或造高堂并大厦   装饰华彩过于人
或好绫罗与绸缎   粗衣布服不沾身   或厌粗茶与淡饭
珍馐罗列也欢欣   或置花园与台沼   回廊曲榭耀金银
或爱歌童并舞妓   每夜贪欢肆逞淫   或是贿赂通关节
夤缘官职与科名   或为生辰与嫁娶   赌赛豪华宴众宾
或喜攀高附权势   交结官吏压平民   自己有福不知惜
那有余庆及儿孙   何不将财自节用   稍分一半济饥贫
世人若肯听我言   免受磨折到来生
尔时
众弟子问曰:今人有丰衣足食,谨守本分,无所害于人,亦无所利于人,其人来世何如?
祖师告曰:能守本分,亦是好的.但须急行方便,广积阴功,获福方大.若只坐拥多赀,自图安逸,乃世间无用之人,天亦不佑.子孙亦受贫矣.於是说曰:
世人温饱是良因   切莫吝啬枉为心   虽然本分循天理
也要功德及众人   田宅既广毋多置   休作牛马代儿孙
衣食有余便是福   休惹仇怨与亲邻   我见世人不知足
急急忙忙苦一生   朝游城市贪名利   晚到夕阳忧子孙
只望金银高北斗   哪知福田种在心   人有急难不知救
人有困苦不留心   人有哀号不肯应   人有好话不愿听
闭门只晓家中坐   饱暖只图了一生   此人在世真弃物
庸庸碌碌混凡尘   虽是平生无大恶   恨无功德及贫民
有朝福禄都享尽   无常一到命归阴   金银财物带不去
只有恶业随其身   那时阴司来拷问   依然罚落到来生
纵有良田与好屋   儿孙不久卖与人   此是天曹赏罚案
特语大众共知闻   要问阴德如何种   举念先存为众心
文昌帝君曾有训   阴骘千言句句真   果能依此行诸善
来生福报定非轻
尔时
祖师又告诸众曰:世间更有一等愚人,自言不欺人不害人,自信无过.哪知一切善恶皆由心造,总瞒不过天地鬼神的.若不分明指破,还只道真是自己无愧了.於是说曰:
我为愚夫说原因   休夸自己不欺人   人生在世岂无过
休说自己不害人   若有损人利己念   便是贪谋一等人
若有施恩望报念   便是沽名一等人   若有记仇怀忿念
便是褊急一等人   若有图奸谋宿念   便是邪淫一等人
若有抬高市价念   便是奸巧一等人   若有估人田产念
便是吞图一等人   若有助人争讼念   便是刁唆一等人
若有谋加租息念   便是刻毒一等人   若有爱讨便宜念
便是欺诈一等人   若有趋炎附势念   便是谄媚一等人
若有嫌贫忌富念   便是刻薄一等人   若有幸灾乐祸念
便是残忍一等人   若有违背父母念   便是忤逆一等人
若有轻慢师尊念   便是违叛一等人   若有弃妻宠妾念
便是丧心一等人   若有凌兄欺弟念   便是亏伦一等人
若有藐视尊长念   便是犯上一等人   若有菲薄朋友念
便是矜骄一等人   种种恶念难尽说   阴曹簿案记分明
世人自己扪心想   何得自夸不害人   虽然未曾见诸事
鬼神报应不差分   轻者疾病兼口舌   重者灭寿削科名
若要罪恶都消灭   须是回头种善因
尔时
众弟子等问曰:今人有肆意为恶不见报应者,其前世又何因欤?
祖师告曰:此有三说,一是祖父尚有余德,一是前生善缘未尽,一是今生恶业未满.所以报应甚迟也.於是说曰:
为恶不报为何因   都为前生有善根   或是救世阴功大
或是济人德泽深   或是祖父多余庆   故能庇荫及后人
或是今生恶未满   故尔侥幸不犯刑   暴戾纵横为不善
如鱼脱网得逃生   上天不忍遽加罪   念他有功於世人
若是翻然能改悔   还留福泽在终身   若是作恶终不改
上千天怒罪非轻   一切善缘都消尽   那时报应不饶人
报应早的灾立降   报应迟的祸不轻   天网恢恢疏不漏
今古何曾放过人   穹苍注定岂有错   时日到了自分明
尔时
众等弟子问曰:今人皆有命苟浅薄,相或寒苦,终难发达,但不知可以改移否?
祖师告曰:善哉问也.古人云:命由心造,相随心转.岂有不可改移之理.但要真心积德耳.於是说曰:
今人命薄为何因   只为作孽在前生   命薄自然相亦薄
五行缺陷不如人   有的命相犯夭折   有的命相犯孤贫
只要真心勤积善   上苍保佑总非轻   我今一一来宣说
尔等大众静听闻   古有命相随心改   此事流传到於今
唐时裴度本寒士   纵纹入口犯死刑   一日香山还宝带
后为宰相享遐龄   又有宋郊曾遇相   说他只得小功名
一日阶前雨水涨   看见穴蚁走不赢   戏编竹桥把他渡
众蚁得渡遂逃生   后来入试文章好   高中状元第一名
又有席匡应饿死   腾蛇入口忧在心   遇人谈说闺阃事
勃然作色戒他人   迄后逾年身无恙   官至台辅享殊荣
又有了凡袁学士   命该无子寿五旬   只因勉行功过格
遂登进士显文名   后生一子亦进士   暮年享寿越精神
又有一个闽士某   试后榜发竟无名   有人说他相寒苦
劝他积德挽天心   於是训蒙勤课读   德行文章并谆谆
或引古人忠孝事   或示色戒报应文   后来丰神都变换
果然及第冠群英   看来只要心田好   命相虽薄未足凭
以上都获现世福   何必推问到来生
尔时
众弟子问曰:今人有生而贫贱,不克享祖业者,亦有生而富贵.忽至书香不振者,此何因欤?
祖师告曰:此等前因难以备举,总由祖父德薄,故至子孙受苦耳.於是说曰:
今人不知前世因   悲伤寥落困风尘   生来贫贱虽由命
亦缘祖父少善根   祖父暗用伤人箭   儿孙那得不孤贫
祖父惯使机关巧   儿孙安望再享荣   祖父屡行刻薄事
儿孙累世不能兴   祖父好传是非口   儿孙潦倒一无成
祖父享尽荣华福   儿孙落魄困终身   祖父骄淫多过恶
儿孙挫折岂堪矜   祖父残暴无仁义   儿孙叛逆惹非刑
祖父庸碌少修积   儿孙颓惰不如人   祖父贪财惟利己
儿孙赌荡罔心疼   祖父轻师常慢道   儿孙鲁钝少聪明
富贵百年难保守   无常一到家业倾   为语世人须省悟
莫遗祸殃与后人   任尔算计百般巧   谁知报应在儿孙
尔时
祖师告诸众曰:今世人不幸生於穷困之家,食不充饥,衣不蔽体,仰无以事,俯无以畜,艰难窘迫殊可怜矣.予有四香戒,可以种德亦可以造福.但愿有志者能体认奉行耳.於是说曰:
今人未修前世因   投胎入舍遽遭贫   穷愁抑郁志不展
恰如身困铁围城   莫嗟时命终难遂   莫恨风水不如人
但能常奉四香戒   可以种德在今生   一要手香财不乱
二要体香不犯淫   三要口香不诳语   四要心香不嫉人
再於处世加忍字   无论高下总让人   身穷只合依本分
随时方便勉力行   要为忠孝奇男子   休作颓唐没志人
祖宗无福我自积   祖宗无德我自勤   眼界须同天地阔
心田留与子孙耕   存此胸怀福方大   具斯学问气自平
若只图靠前人福   便是寻常龌龊人   贫而无怨能自勉
自然福禄庆骈臻
尔时
众弟子等问曰:今世人每遇神圣诞日,赛会演戏聚众敛财,日事浮华尽皆消散,又有赏花唱曲,掷骰斗牌赌博等类.其人来世当受何报?
祖师告曰:世人所凑银钱,皆从辛苦节俭来的,正好留下做诸利人利物等事.乃有市井利徒不是肥己,即是虚浮大众银钱耗散,全无实在利益,此等罪孽最迁神怒.其余赏花唱曲等类罪亦相同.试看那位首事的,果有好报应麽.於是说曰:
世人不晓积善因   祀神赛会敛钱文   扮演梨园诸乐部
一概虚文认作真   不演忠孝节义事   敢点邪戏乱人心
神圣诞日宜诚敬   岂在欢呼唱戏文   只要衣冠齐整肃
跪陈祭礼讽经文   众户银钱岂容易   不知费尽几辛勤
远近募化须商酌   修善修福利众人   或塑神像妆金彩
庶令人人起敬心   或育人材兴义学   膳田膏火助成名
或备年荒人乏食   留积钱米救饥贫   或备冬寒霜雪冷
留买棉衣济冻人   或修善书与方药   兴工发刻遍传人
有人倡首为诸善   神圣欢喜愿听闻   凡有损赀助成美
阴功簿内俱注名   可恨演戏图热闹   全无一点利益存
借端募化神必怒   银钱耗散罪非轻   神明正直无私照
岂肯佑尔无义人   更有赏花排酒宴   虚华折福误一生
叫得歌童来唱曲   何不珍馐奉二亲   其余掷骰斗牌等
无益之事大损神   最好光阴都错过   何不看书向善行
至於赌博心尤险   乃是虎狼不是人   贪谋吞噬真不厌
削除寿禄祸子孙   我劝银钱休浪费   留积阴功与后人
若能早把心肠换   神明断不负汝身   今生作福来生受
古语相传确是真
尔时
众弟子等问曰:今世人家贫,无力者甚多,必如何行善方获福报?
祖师告曰:善途甚广,无论贫富俱可行之.盖富者以财.贫者以笔|,以口,以力只要发心真切,不邀名,不避怨,行之既久,自有不测效验矣.於是说曰:
今劝世人积善因   莫推无力怨家贫   福报路途原甚广
家贫只要此心真   士农工商俱可积   渔樵牧竖尽能行
车夫轿夫俱当勉   妇女儿童亦可能   佣工乞丐都宜学
不分老少要纯心   我今现身来说法   广开善路度众人
久久行之无懈怠   今生获福又来生
笔下如何积善因   此事全在读书人   或编济世书一卷
募众刊刻告神明   或取良方抄数本   到处流传救病人
或录古今报应事   维持风化正人心   或表他人一隐德
作文宣与众知闻   或遇人有争讼事   写书和解息纷纭
或遇他人多口过   下笔叮咛作戒铭   或将济人利物事
写书婉劝有钱人   或将圣贤经传上   阐明注释每留神
或见文体有讹谬   详加订正莫误人   或训生徒传圣学
严立条规照例行   或著格言醒世俗   使人触目倍惊心
或遇他人有冤枉   情词恳切代伸明   或为风俗嫌生女
著成戒溺一篇文   自古儒生责任大   助天阐教要殷勤
果能一心行普渡   儿孙代代作公卿
医生救世是良因   望闻问切术宜精   第一察脉要祥细
第二用药有君臣   到处开方疗疾病   随时施药寓慈仁
不论贫富请皆往   半积阴功半养身
卜士正宜积善因   占人休咎处处行   若兼测字尤为妙
随事指点众人心   劝人举念须向善   戒人莫向险途行
此外师巫禳祷事   誓不妄断误他人
星士言命理尤深   推算八字要留心   命当富贵劝行善
方保福禄到终身   运交凶险劝积德   救人利物好延生
随时化得众人转   阴功簿内第一名
相士风鉴亦堪称   到处方便教人行   遇有福相加勉励
培植心田福倍增   遇有劣相劝改悔   广积阴功吉曜临
若能化得众人转   生生世世享殊荣
堪舆卜地亦良因   与人造福亦非轻   学到眼高人敬重
直言美恶不欺人   地理还凭天理好   阴地不如心地真
劝人培补方寸穴   子子孙孙自显荣   以上阴功都无量
今生获报又来生
口内如何积善因   只为方便在他人   或劝富人行施济
出财粜米救饥贫   或见少年多浪费   与言祖父甚艰辛
或见豪贵时感化   救贫济苦语殷勤   或见男子多恋色
劝他节欲免伤生   或见妇女爱游玩   劝勿出门惹祸临
或见伦常多乖舛   劝他和睦一家亲   或见文士品学好
劝人举荐免沉沦   或见他人心不善   常言果报醒迷魂
或见婚姻丧葬事   劝人俭朴莫奢淫   或见他人谈过恶
劝勿出口败声名   或见他人好嫖赌   良言几句劝回心
或见他人食牛犬   每将报应说分明   或见他人失产业
劝他耐守且安贫   或见他人贱谷米   与言农夫甚艰辛
或见游手好闲者   劝寻一艺好营生   或见他人多忿恨
劝令和顺过光阴   或见他人多忧闷   随时宽解莫焦心
一切阴功都在口   圆转如环妙在人   久久行之毋自怠
自然善果易圆成
力上如何积善因   只要真心肯济人   见有善事频帮助
每逢善会肯操心   或约众人施茶粥   或邀富户济饥贫
或替贵人施衣袄   或遇水火救灾临   或代他人肩重任
或为他人送信音   或为好事尽心办   或为仇怨解纷争
或遇投河拦路阻   或遇悬梁急解绳   或能保全妇女节
或暗设法救溺婴   或扶瞽者将桥过   或於深夜送人行
或见屠宰劳力救   或见患难挺身行   或人出财己出力
后来福报自平分   一切阴功全在力   替人方便尽己心
寒素之家宜学此   岂必钱财乃济人   只怕人心多懒惰
半途错过此一生
尔时
祖师告诸众曰:吾见今人弟兄不和者极多,其始或听妻子言语,其后则触父母恼怒,推原其故.皆由财利起见,甚而争斗者有之.结讼者有之.终身仇怨,各不相顾者有之,直到天怒降罚,彼此同归於尽而后已.盖骨肉构难,同室操戈,天必两弃从无独全之理也.世人可不戒哉.於是说曰:
今世弟兄前世因   都是同胞共体人   记得幼时相有爱
任家无刻不随行   到得长来都有室   忘了当初手足情
或听枕边私告状   或听旁人口说腾   或怨人多怀妒忌
或忧田少把家分   或想吞谋祖父业   或积私房顾己身
遂至闹嚷成仇恨   手足之谊不相亲   有等拼命齐争斗
有等结讼到公庭   有等持刀行吓诈   有等赌咒对神明
彼此相争无逊让   同室操戈最可嗔   天怒两家终必弃
岂肯独全一个人   先为逆者先自败   后为逆者后必倾
假如父母无遗产   又将何物去分争   假如父母多逋欠
又将何物去还人   假如兄弟添几个   岂能独自享现成
假如自己遭命短   岂能带去一分文   假如妻挈家赀嫁
岂能留得半毫分   假如生子多不孝   岂能保守百年春
世人各自扪心想   不如忍让笃天伦   吃亏到底天必佑
宏恢度量福骈臻   争的虽然多产业   后来运蹇家必倾
或是官非或口舌   或是丧亡或受刑   烟消火灭一时尽
惟能让者享尊荣   世人急须早看破   莫教来世结冤亲
尔时
祖师复告诸众曰:今之富人,不外鄙啬奢华两种.一是积财不散,犯造物之忌.一是将财浪费,受一世之穷.然此俱置弗论.独恨其克扣租户,欺压贫民.以致贫困者愈众,仇怨者益多.倘遇荒灾至,则盗贼起而刀兵作,世界一乱,不可救矣.那时节天怒人怨,问有一家安享自在否?於是说曰:
今人鄙啬为何因   只为积财遗后人   愈积愈久贪心炽
谋算田租太不仁   举世奢华为何因   只图体面逐人情
将财耗尽奸心起   要把田租斗斛升   始则加租才一户
继则加租到处行   相沿各省成风俗   尚嫌斗小不遂心
每逢岁熟秋收候   风车还要搅几轮   若遇年荒租短少
批银扣尽不留情   可怜佃户衣食缺   致令忍气复吞声
有的勤苦家益困   有的借贷身受贫   有的搬移遭困迫
有的骨肉两离分   若非富人行克剥   何至佃户如此情
伤哉农民最辛苦   空为他人把田耕   一旦朝廷将粮免
免粮何幸遇皇恩   谁知免的皆富户   贫者佃租总不轻
以致岁歉饥民众   饥民众矣盗贼兴   刀兵仇怨俱发作
一路杀伤不容情   向时富户今安在   只见余尸染血腥
纵然仙佛来相救   救的只是积善人   至于富民非不救
无奈他是巧恶人   此是循环真道理   世人何不早回心
我今再发慈悲念   露泄天机与众闻   文昌化书曾有训
欲回劫数正人心   从今大众须宽厚   同登寿域享太平
尔时
祖师告诸众曰:吾见世人好食牛犬,以致城乡市镇杀之者益多.虽经地方官出示严禁,而私宰盗卖,不知悛改.是以杀生者死无人身,其食之者亦投畜道.人奈何不知戒哉.於是说曰:
世人听我说原因   六畜惟牛最苦辛   春夏秋冬无止息
四时常为主人耕   犁耙似有千斤重   农夫鞭打用黄荆
水深泥硬拖不动   肚中无草泪淋淋   渴时偶饮田中水
喝声快走不容停   要深要浅随人意   或东或西转几巡
肥田豆麦般般有   绣壤禾苗处处新   碾米不辞身况瘁
拖柴还要力辛勤   如此功劳何等大   可恨人心太不仁
无端卖与牛屠户   割喉破脑并剐心   取肚抽肠真个惨
惊动阴曹地府神   杀牛之家登鬼录   削除禄寿不容情
等得杀牛恶贯满   拿至阴间受罪名   食牛之家均降罚
官非口舌与时瘟   轻者连绵多疾病   重者横死并遭刑
有朝命尽归阴府   冤魂对审见阎君   杀牛食牛俱判罪
不容转世得人身   或变黄犬还宿债   或变青牛食草根
一旦冤家都撞着   惨遭屠宰受非刑   那时问谁来解救
何不当初发善心   至于食犬亦当戒   念他有功於主人
时时守夜防偷盗   刻刻巡檐不暂停   雪夜霜天恒冒冷
风晨雨夕倍惊心   纵然老死须埋掩   何必妄从口腹吞
试看今生受屠者   尽是前生好味人   莫道世间无报应
终须迟早入回轮   水牛黄牛都宜戒   免教来世结冤深
世人谨听无言语   生生世世享恩荣
尔时
祖师告诸众曰:吾游观大地,见世人皆有病,此病原非汤药可疗针灸可治.如胸腹有蛇,膏盲有鬼,痼疾沉疴伤生促寿,虽神医不可愈也.吾用是悯之.为世人对症立方按病下药,深费苦心.劝之宜服者八药,汝等其静听之.於是说曰:
世人有病不知因   特立奇方妙若神   惟劝世人须久服
莫负吾仙一片心
孝味甘缓心平温   能填骨髓固本根   培养先天多服妙
悦人颜色并延龄
悌味甘咸性带温   能调血气补心神   手足不和宜久服
上能济火下滋阴
忠信佳者味微辛   能通肺腑壮精神   虚人反覆宜常服
止咳消痰治失音   
仁义一团味甘温   宽胸益气治虚疼   腹内毒虫俱可化
强筋健骨又生精
读书味苦性微温   能通心窍治眼昏   腹内空虚宜早服
消除鄙气益聪明
教子微寒味苦辛   馨香悠久乃为真   能去风邪除外感
四支血脉自调匀
积善味甘性缓温   宽中益气通神明   不拘老少皆可服
延年益髓又添精
知命味淡能定心   去躁除烦火自平   虚热不眠宜服此
夜梦魂魄亦安宁
尔时
祖师告诸众曰:以上八味真治病之良方也.世人不可不服,故劝之其有宜戒者亦八味并列於后.於是说曰:
色味虽甘毒最深   能走精气耗元神   损人肌肉成劳瘵
服之不已定伤生
暴味太烈热能升   助火动气躁难平   若非温缓和平济
必至发狂损害人
贪味似甘实苦辛   中有大毒能昏神   令人迷惑不知返
服之必有大患生
杀味有毒极酸辛   大伤元气促年龄   求补反削终何益
令人惑乱损真阴
心术味咸毒在阴   状如蛇蝎善螯人   此物中人人必死
切忌阴邪丧命根
口业味酸又带辛   其中有毒在声音   令人舌强兼口利
慎勿轻出反害人
刀笔味辣毒尤深   能黑脏腑损肺心   胸中有物如芒刺
谨防吐出便伤人
争讼味苦最伤心   既损皮肉又劳神   令人狂忿添忧闷
服之不已性命倾
尔时
祖师告诸众曰:此八味者伤人之毒药也.世人不可不忌.故戒之.吾见有病者,正言易厌戏言易悦.故仿本草歌括以嬉笑而出之.或者听而易悦能劝能戒庶不负吾仙救世之苦心也.尔大众将此诸说刊布广传,务使人人晓悟.若有能以善书传一人者,当十善;传十人者,当百善;传大富贵大豪杰者,当千善.捐赀重刻广布无穷者万万善.世人果能交相劝勉,吾必将众等功德保奏天庭.则生生世世永获福禄无涯矣为此特谕.
跛
栽培倾覆之谓因.瓜熟蒂成之谓果.书云做善皆因之原.易日余庆决果之自在.圣贤之理自正.即仙释之说何奇.因者何因所作以为报也.果者何果其报以赏所作也.天下无漫加之祸福.故曰因.天下无或爽之善恶.古曰果.顾一生之消受未可前知.合三世参观定能洞达此.
纯阳老祖三世因果说之所由所作也.盖今生之所受必因前生之所作.前生有善而无恶.今生之受福.必果来生之所受.又因今生之所作.今生有善而无恶.来生之受福必果.因者本也.果哉报乎故.
纯阳祖为是说以醒世而欲世之人.以今世果悟前世因鉴於前益谨於后以今世因.推来世果懔乎.后益励乎.前知吉因之因.浑如环转报应之果.宛若影随.
孟子曰:自己求之.
孔圣云:无所祷也.  
於以时行方便广种善根.渥性地之醍醐菩提树荫.滋心田之灌溉.智慧花开.九品莲中.聊修后果.三生石上.试证前因.探消息於个中.课盈虚於当下.因缘夙契.果报昭彰.同修善因.共成正果.岂不懿欤.悟三弟子莲生氏谨识.